До Общински съвет

 гр. Мездра

 О Т Ч Е Т

 За дейността на Н.Ч. “Н.Й.Вапцаров 1919“ с. Игнатица за 2019г.

 Читалището в с. Игнатица е институцията която пази съхранява и предава на поколенията българските народни традиции и местни обичаи. Негова изключително отговорна задача е да пренася във времето българския дух, да помага за развитието на личностните ценности и таланти, да възпитава и изгражда подрастващото поколение.

 През 2019г. Читалищното настоятелство се стараеше да работи в

тази насока.

 Най-значимото събитие през изминалата 2019г. беше 100 годишнината

на Читалището и фолклорния празник на с. Игнатица. В програмата

взеха участие самодейните колективи при читалището и много гостуващи колективи.

 Културно-просветната дейност в нашето село за изминалата година се осъществяваше съвместно с Кметство, Пенсионерски клуб, Здравна служба и Църковно настоятелство.

 По традиция се отбелязаха националните и местни празници, оброци,

тържества, с програми и ритуали от децата и самодейните колективи

при читалището. През отчетната година празнувахме „Йордановден“,

„Ивановден“, Трифон Зарезан –ритуално зарязване на лоза музика и песни в къщите на Еленка Николова и Драгана Каменова, „Бабин ден“, „Баба Марта“ и Ден на самодееца, Тържествено честване на 3-ти март, 8-ми март, Лазаруване, Еньовден /излет/, 5-ти юни Ботеви четници преминали през землището на селото ни, Петровден, Запалване светлините на Коледната елха с програма от читалището и с участието на БМЧК с. Зверино кулинарна изложба и благотворителен базар, Игнажден - храмов празник, Коледуване и Коледно-Новогодишно тържество.

БИБЛИОТЕЧНА ДЕЙНОСТ

 Тя се осъществява с отчетна и планова дейност

 2019 2020

Читатели 82 90

Посещения 1571 1600

Раздадени БМ 1739 1800

Набавени 24 40

Отчислени - 30

Абонамент 3 4

Реалния библиотечен фонд е тома.

Културно - просветната дейност включва: витрини, кътове, плакати, рецитали, беседи и четения, представяне на книги и изложби.

 По повод Маратона на четенето бяха проведени в библиотеката четения на известни и любими детски приказки.

 Лятната работа с деца включваше няколко четения, беседи, изработване картички за мама, изложби от детски рисунки, забавни и творчески занимания.

ХУДОЖЕСТВЕНА САМОДЕЙНОСТ

1. Женски народен хор – от 18 самодейци които през 2019 имаха 13 изяви от които -местни, -регионални, и -национални.

Групата беше с р-л Станимир Петров.

 ЖНХ имаше участие в регионален фестивал „Който се смее дълго живее“ с. Байлово и спечелено 2-ро място за хумористична песен, спечелена и специална награда за най-добър музикален съпровод на оркестър „Игна“ към читалището.

Участие на ЖНХ НФФ „Де е Българското“ с. Лютиброд.

Участие и спечелено 3-то място в Международен фолклорен

фестивал „Змей Горянин“ с Зверино.

Участие на ЖНХ и спечелено 3-то място във Фолклорен събор

с. Миланово. Статуетка за най-възрастен участник на Богдана Иванова, статуетка на Йордан Борисов за съхранение и разпространение на автентичния фолклор за изпълнение на

двоянка окарина и дудуче.

Участие в Международен фолклорен фестивал „Кукурузени усмивки“ с. Селановци.

1. Група за шлагерни и авторски песни „Тинтява“

Групата е от 9 самодейци с р-л Снежанка Ганчева

За периода с 6 изяви от които 4-местни, 1-регионални, 1-общинска, .

ГШАП „Тинтява“ взе участие с половин часов концерт във Free

 Fest Магията на Мездра

 Група Тинтява заедно със ЖНХ участваха и в програмата посветена на 90г Читалище Просвета в с. Оселна

1. Детско фолклорно студио

За периода с 15 деца и 18 изяви от които рецитали, Лазаруване,

боядисване на Великденски яйца, участие с рисунки в Мездра май, излети, четения, беседи, летни творчески занимания, Коледуване.

 С децата организирахме и „ Детски празничен концерт“ в Читалището.

1. ТК „Ритъмът на Балкана“

За периода с 15 младежи и 5- изяви с р-л Красимира Христова впоследствие към края на годината с р-л Андреан Атанасов.

 Танцовият Клуб взе участие в местните тържества. Участва и спечели 3-място в МФФ „Змей Горянин“ с. Зверино.

1. Художествено творчески клуб „Ковачница“

Клубът е с председател Петър Вутов. За 2019г. 16 членове и 13 изяви от които литературни четения , представяне на книги и отбелязване на рождената дата на Н.Й.Вапцаров.

 Самодейните колективи се представиха достойно през изминалата 2019г.

 За съдействието и оказана подкрепа, искрено и сърдечно

Благодарим, на община Мездра, на Иво Костадинов /кмет на с. Игнатица/, на пенсионерския клуб, на Мирослав Аспарухов и Йоана

Аспарухова съдействали на ТК „Ритъмът на Балкана“,

и на всички дейци и самодейци, които участват в мероприятията

на читалището.